Uhuunduse puhul ei saa me mööda minna ka sellisest apokalüptilisest teemast, nagu on maailmalõpp. Sellest on juttu väga paljudes legendides ja ennustustes ning järgnevaks 15ks aastaks on neid paika pandud piisavalt suur hulk. Kõige varajasem peaks kätte  jõudma juba lähikuudel ja ega need ülejäänudki ju nii mägede taga pole. Ühesõnaga meid on ees ootamas päris "põnevad" ajad! Ma ei ole sugugi maailmalõpu pooldaja, kuid minu arvates piisavalt palju mõttematerjali peaks nad pakkuma küll. Väga hea artikkel Planeetide Suurest Ristist 11.augustil1999 ja Maad tabada võivatest ohtudest on 7.augusti Postimees Extras. (*Nii. Aeg on möödas, suurt pauku pole toimunud, maailm on alles. Aga protsessid ja muutused toimivad. Oma kogemustest võin öelda, et kõik suured  asjad, mis peavad toimuma, toimuvad, aga alati siis, kui neid ei oodata. Nad toimuvad äkki ja ootamatult - nagu välk selgest taevast - siis on nende mõju tõhusam. Seega kergendatult ohata veel ei maksaks, sest võibolla see suur ülemaailmne ootamine lihtsalt nihutas neid tulemas olevaid protsesse natuke edasi*)